### Beslutningstema

Det skal besluttes om man vil give tilladelse til terrænregulering til at opføre   nyt sommerhus med sokkel 4.60 DVR90 i [adresse].

### Sagsfremstilling

Der søges om terrænregulering i forbindelse med opførelse af nyt sommerhus i [adresse]. Ansøger ønsker at opføre sommerhus i sokkelkote 4.60 DVR90.

Lokalplan for området foreskriver følgende:
§ 6.8 Bygninger skal så vidt muligt placeres mellem klittoppene, således at de ikke virker dominerende i landskabet.
§ 6.9 Hvor det efter en konkret vurdering findes nødvendigt af hensyn til sikring mod stormflod, må terrænet hæves så meget, at bygninger kan etableres med en sokkelkote på 4,5 m (DNN). Behovet skal vurderes i sammenhæng med muligheden for sikring af bygningen på anden vis, det visuelle indtryk samt eventuelle gener for naboejendommene. Hvis terrænet hæves i forbindelse med et byggeri, skal terrænet i en afstand af 2,5 m fra bygningen opfyldes til mindst 30 cm under overkant sokkel.
§ 8.4 Hvor det efter en konkret vurdering findes nødvendigt af hensyn til sikring mod stormflod, må der etableres diger. Behovet skal vurderes i sammenhæng med muligheden for sikring af bygningen på anden vis, det visuelle indtryk samt eventuelle gener for naboejendommene.
§ 8.5 Der må ikke foretages terrænreguleringer bortset fra tilfælde nævnt i §§ 6.9 og 8.4.

Den nuværende situation er, at der allerede er etableret dige i forbindelse med stormflodssikring. Diget ligger i omkring kote 4.70 DVR90 jf. bilag, mens det ønskede opførte sommerhus ligger i terræn fra kote 3.00 til kote 3.80 DVR90. Der er dermed etableret et dige, som hænger sammen med nabogrundene, jf. bilag.

Konsekvensen af at give lov til at terrænregulering i dette tilfælde er, at grunden fyldes op, og hele grunden terrænreguleres dermed. Det vurderes, at det eksisterende dige rundt om ejendommen har en højde, der er tilstrækkelig med hensyn til stormflodssikring. Administrationspraksis for terrænregulering er, at der enten gives tilladelse til at bygge på værft eller etablere dige som stormflodssikring. Der gives ikke tilladelse til begge dele. Dette kan medføre præcedens for voldsomme terrænreguleringer i området fremadrettet.

### Lovgrundlag

Planloven.

### Indstilling Fagchefen for Plan og Udvikling indstiller,

|  |  |
| --- | --- |
| at | der meddeles afslag til terrænregulering. |

### Beslutning

Indstillingen godkendt.

Herman Østergaard deltog ikke mødet.